text: Eksport af boligblokke fra Roust
  31 juli 2012 kl. 13.08
  I den lille by Roust ved Varde bygges flere hundrede lejligheder. De enkelte rum i boligerne bliver på blokvogne kørt til København og samlet til lejligheder for boligselskabet KAB.
  Det to år gamle selskab Modul Concept A/S under Roust Spær A/S har for alvor fået fat i markedet.
  På fabrikken i Roust bliver de enkelte rum i lejlighederne bygget færdige med alle installationer. Lokale håndværksmestre står for VVS-arbejdet.
  Det betyder, at det kun tager 45 minutter at montere hvert rum i lejlighederne.
  Virksomheden har foreløbig arbejde nok til 2014. KAB opfører 233 lejligheder i 13 boligblokke.
  Roust Spær A/S har leveret bygningselementer siden 1978, men ved at samle alle rummene i en fabrikshal, kan en boligblok opføres i løbet af to måneder.
  Virksomheden har 130 medarbejdere.
  